OpenLLM-France/wikimedia huggingface dataset:
# Papers, Please

Papers, Please és un videojoc creat pel desenvolupador de videojocs independents Lucas Pope, desenvolupat i publicat, el 8 d'agost de 2013, mitjançant la seva empresa 3909 LLC. En el videojoc el jugador realitza la feina d'un inspector en un control fronterer, que regula l'entrada de persones a l'estat totalitari fictici d'Arstotzka, en un conext que imita el de la Guerra Freda. Com a inspector, el jugador ha de revisar els passaports i la documentació necessària per l'admissió del solicitant, que augmenta periòdicament, per autoritzar, o no, la seva entrada.
Papers, Please va tindre una recepció molt positiva des de la seva publicació, i ha arribat a considerar-se un joc d'empatia i un cas de videojoc com a forma d'art. El joc va ser considerat com un dels millors videojocs mai fets i un dels millors videojocs de 2013, a més de rebre diverses nominacions i premis de l'Independent Games Festival, Game Developers Choice Awards i els Premis BAFTA de Videojocs, entre molts altres.
# Roc de Cardenius

El Roc de Cardenius és una muntanya rocosa de 1.594,5 m alt del límit dels termes comunals d'Estoer i Vallestàvia, tots dos de la comarca del Conflent, a la Catalunya del Nord.
És al nord del Puig dels Becís i al sud de la Tronca, a prop del racó sud-oest del terme d'Estoer i del sud-est del de Vallestàvia.

## Bibliografia

* Becat, Joan. «63 - Estoer». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan. «186 - Vallestàvia». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Estoer i Vallestàvia». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Roc de Cardenius en els ortofotomapes de l'IGN
# Los Cerralbos

Los Cerralbos és un municipi de la província de Toledo a la comunitat autònoma de Castella-La Manxa. Limita amb Cardiel de los Montes i Nombela al nord, El Casar de Escalona i Otero a l'est, Illán de Vacas al sud i Lucillos a l'oest.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 480 | 457 | 455 | 454 | 460 | 453 | 451 | 433 | 418 | 413 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Mariano Canales Olvera | Independent | 19/04/1979 |
| 1983 - 1987 | Mariano Canales Olvera | AP/PDP/UL | 28/05/1983 |
| 1987 - 1991 | Mariano Canales Olvera | PP | 30/06/1987 |
| 1991 - 1995 | Pedro García Agüero | PSOE | 15/06/1991 |
| 1995 - 1999 | Pedro García Agüero | PSOE | 17/06/1995 |
| 1999 - 2003 | Pedro García Agüero | PSOE | 03/07/1999 |
| 2003 - 2007 | Pedro García Agüero | PSOE | 14/06/2003 |
| 2007 - 2011 | Jesús Gómez Bermúdez | PSOE | 16/06/2007 |
| 2011 - 2015 | Jesús Gómez Bermúdez | PSOE | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Uiútne (Saki)

* Per a altres significats, vegeu «Uiútnoie».
Uiútne (en (ucraïnès): Уютне, en rus: Уютное, Uiútnoie) és un poble de la República Autònoma de Crimea a Ucraïna, que el 2021 tenia 4.980 habitants. Pertany al districte rural de Saki.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Campionat d'Espanya de motocròs 2000

La temporada de 2000 del Campionat d'Espanya de motocròs fou la 42a edició d'aquest campionat, organitzat per la Reial Federació Motociclista Espanyola.

## Classificació final
### 125cc

| Posició | Pilot | Motocicleta | Punts |
| 1 | Moisés Bernárdez | Honda | ? |
| 2 | Francisco Remacho | ? | ? |
| 3 | Antonio Paricio | ? | ? |
| 4 | ? | ? | ? |
| 5 | ? | ? | ? |
| 6 | ? | ? | ? |
| 7 | ? | ? | ? |
| 8 | ? | ? | ? |
| 9 | ? | ? | ? |
| 10 | ? | ? | ? |

### 250cc

| Posició | Pilot | Motocicleta | Punts |
| 1 | Javier García Vico | Yamaha | ? |
| 2 | Óscar Lanza | ? | ? |
| 3 | Aarón Bernárdez | ? | ? |
| 4 | ? | ? | ? |
| 5 | ? | ? | ? |
| 6 | Jordi Viladoms | ? | ? |
| 7 | ? | ? | ? |
| 8 | ? | ? | ? |
| 9 | ? | ? | ? |
| 10 | ? | ? | ? |

## Categories inferiors

Font:
| Campionat | Guanyador | Motocicleta |
| Júnior 250cc | Carlos Bravo | Yamaha |
| Trofeu Júnior 125cc | Xavier Hernández | Honda |
| Cadet-Juvenil 85cc | Juan Pérez | Honda |
| Trofeu Alevins 65cc | Rubén Retuerta | Kawasaki |

## Referències

* ↑ «RFME Campeonatos de España de Motocross / Supercross / Freestyle» (PDF) (en castellà). rfme.com. RFME, 10-11-2022. [Consulta: 12 desembre 2022].
* Pi, Pere. «62. Els rivals del motocròs». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 103-105. ISBN 9788461590353.
# Xenòfil (militar macedoni)

Xenòfil (grec antic: Ξενόφιλος, Xenophilus) fou un oficial macedoni.
Xenòfil tenia el comandament de la ciutadella de Susa, i era l'encarregat dels tresors reials en el temps en què Antígon el Borni va marxar contra la ciutat; va mantenir la posició per un temps lluitant valentament, però finalment es va haver de sotmetre a Antígon.

## Referències

* ↑ Xenophilus a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1297
# Patrick Lefevere

Patrick Lefevere (Moorslede, 6 de gener de 1955) va ser un ciclista i actual director esportiu belga. Com a corredor fou professional entre 1976 i 1978. El seu màxim triomf fou una victòria a la Volta a Espanya de 1978.
Un cop retirat es va dedicar a la direcció de diferents equips ciclistes. Actualment és el màxim dirigent de l'Etixx-Quick Step. Sota les seves ordres han passat diferents corredors com Johan Museeuw, Tom Boonen, Michele Bartoli, Richard Virenque o Paolo Bettini.

## Palmarès

* 1974
** Vencedor d'una etapa del Tour de l'Hainaut Occidental
* 1975
** Vencedor d'una etapa de l'Olympia's Tour
* 1976
** Vencedor d'una etapa a la Volta a Llevant
* 1977
** 1r a la Gullegem Koerse
* 1978
** 1r a la Kuurne-Brussel·les-Kuurne
** Vencedor d'una etapa de la Volta a Espanya

### Resultats a la Volta a Espanya

* 1978. 53è de la classificació general. Vencedor d'una etapa

## Referències

* ↑ «Patrick Lefevere». etixx-quickstep.com. Arxivat de l'original el 27 d’abril 2016. [Consulta: 9 maig 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Lakewood (Tennessee)

Lakewood és una població dels Estats Units a l'estat de Tennessee. Segons el cens del 2000 tenia 2.341 habitants.

## Demografia

Segons el cens del 2000, Lakewood tenia 2.341 habitants, 985 habitatges, i 648 famílies. La densitat de població era de 941,5 habitants/km².
Dels 985 habitatges en un 30,8% hi vivien nens de menys de 18 anys, en un 50,1% hi vivien parelles casades, en un 9,8% dones solteres, i en un 34,2% no eren unitats familiars. En el 29,1% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,6% tenia menys de 18 anys, un 7% entre 18 i 24, un 34% entre 25 i 44, un 21,8% de 45 a 60 i un 13,7% 65 anys o més.
L'edat mediana era de 36 anys. Per cada 100 dones de 18 o més anys hi havia 95,7 homes.
La renda mediana per habitatge era de 37.182 $ i la renda mediana per família de 46.964 $. Els homes tenien una renda mediana de 32.880 $ mentre que les dones 26.275 $. La renda per capita de la població era de 18.072 $. Entorn del 9,4% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lakewood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Lakewood». American Fact Finder. Oficina del Cens dels Estats Units, 12-01-2010.
# Los Cedros (Sant Hilari Sacalm)

Los Cedros és una obra de Sant Hilari Sacalm (Selva) inclosa a l'Inventari del Patrimoni Arquitectònic de Catalunya.

## Descripció

Edifici aïllat, situat al nucli urbà de Sant Hilari Sacalm.
La casa, de planta quadrangular, consta de planta baixa, pis i golfes, i està cobert per una teulada a doble vessant desaiguada als laterals amb el ràfec amb encavallades de formigó.
A la façana principal, a la planta baixa, hi ha la porta d'entrada en un porxo en arc de mig punt. Al costat esquerre, hi ha un cos sortint a manera de tribuna de planta hemi-hexagonal amb una teulada de teula àrab a tres vessants. Al costat esquerre d'aquesta, hi ha el garatge amb el portal en arc de llinda o arc pla. Sobre el porxo d'entrada, hi ha una fornicula en arc de mig punt amb arquivoltes, amb unes rajoles amb la imatge de Sant Jordi. Sobre la tribuna i el garatge de la planta baixa, hi ha dues finestres quadrangulars, emmarcades per una mena de trencaaigües. A les golfes, una obertura triple amb ampit de maó que recorda a les de les masies catalanes.
A la part posterior de la casa, s'alça una mena de torreta amb la teualda a doble vessant.
Les parets estan arrebossades i pintades de color cru, esxcepte els emmarcaments de les obertures, de color marronós.
La casa té jardí al davant i al darrere. La casa es troba protegida per una batlla d'obra i filat de fil ferro. A la porta del tancat hi ha en una rajola de ceràmica el número de la casa (27) i el nom d'aquesta "Los Cedros".

## Història

Segons el registre cadastral la casa és del 1950.

## Referències

* 1 2 3 4 5 6 7 «Los Cedros». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Uj-bei

Un uj-bei o uç bey (turc otomà: اوج بگ, uc beğ, lit. ‘senyor de marca’) era un senyor militar d'una regió de frontera o marca (uj o uc, en turc otomà). Hi va haver nombrosos senyors a les regions fronteres de l'Imperi Otomà i alguns van crear dinasties, però tot i algunes successions complicades cap d'ells va aspirar a una real independència. Un dels uj-beis més coneguts fou Evrenos, conqueridor de Tràcia i Macedònia; també és notable Turakhan, a Tessàlia. Després de la batalla de Mantziciert, grups nòmades turcmans foren establerts a la frontera amb l'Imperi Romà d'Orient; el seu nombre va augmentar amb l'avanç mongols al segle xiii provocant una segona onada d'emigrants turcmans a Anatòlia.

## Referències

* ↑ Enciclopèdia de l'Islam, X, 838
# Campionat del món de ciclisme en pista de 1968

El Campionat Mundial de Ciclisme en Pista de 1968 es va celebrar a Roma (Itàlia) del 26 al 29 d'agost, i a Montevideo (Uruguai) de l'1 al 10 de novembre de 1968.
Les proves professionals i femenines es van realitzar al Velodromo Olimpico de Roma i les altres es van disputar al Velódromo Municipal de Montevideo. En total es va competir en 11 disciplines, 9 de masculines i 2 de femenines.

## Resultats
### Masculí
#### Professional

| Prova | | | |
| Velocitat individual | Giuseppe Beghetto Itàlia | Patrick Sercu Bèlgica | Giovanni Pettenella Itàlia |
| Persecució individual | Hugh Porter Regne Unit | Ole Ritter Països Baixos | Leandro Faggin Itàlia |
| Darrere moto | Leo Proost Bèlgica | Piet De Wit Països Baixos | Ehrenfried Rudolph RFA |

#### Amateur

| Prova | | | |
| Velocitat individual | Luigi Borghetti Itàlia | Niels Fredborg Dinamarca | Robert Van Lancker Bèlgica |
| Persecució individual | Mogens Frey Dinamarca | Xaver Kurmann Suïssa | Lorenzo Bosisio Itàlia |
| Persecució per equips | Itàlia Cipriano Chemello Lorenzo Bosisio Giorgio Morbiato Luigi Roncaglia | Argentina Carlos Álvarez Seidanes Juan Alves Gordon Ernesto Contreras Vasquez Juan Alberto Merlos Toledo | Suècia Erik Pettersson Tomas Pettersson Gösta Pettersson Josef Ripfel |
| Quilòmetre contrarellotge | Niels Fredborg Dinamarca | Jack Simes Estats Units | Gianni Sartori Itàlia |
| Tàndem | Itàlia Walter Gorini Giordano Turrini | Bèlgica Daniel Goens Robert Van Lancker | Japó Sanji Inoue Takao Madarame |
| Darrere moto | Giuseppe Grassi Itàlia | Cees Stam Països Baixos | Benny Herger Suïssa |

### Femení

| Prova | | | |
| Velocitat individual | Alla Baguiniantz Unió Soviètica | Irina Kiritchenko Unió Soviètica | Galina Ermolaeva Unió Soviètica |
| Persecució individual | Raisa Obodovskaya Unió Soviètica | Beryl Burton Regne Unit | Keetie Hage Països Baixos |

## Medaller

| Pos. | País | Or | Plata | Bronze | Total |
| 1 | Itàlia | 5 | 0 | 4 | 9 |
| 2 | Unió Soviètica | 2 | 1 | 1 | 4 |
| 3 | Dinamarca | 2 | 1 | 0 | 3 |
| 4 | Bèlgica | 1 | 2 | 1 | 4 |
| 5 | Regne Unit | 1 | 1 | 0 | 2 |
| 6 | Països Baixos | 0 | 3 | 1 | 4 |
| 7 | Suïssa | 0 | 1 | 1 | 2 |
| 8 | Estats Units | 0 | 1 | 0 | 1 |
| 8 | Argentina | 0 | 1 | 0 | 1 |
| 10 | RFA | 0 | 0 | 1 | 1 |
| 10 | Japó | 0 | 0 | 1 | 1 |
| 10 | Suècia | 0 | 0 | 1 | 1 |
| | TOTAL | 11 | 11 | 11 | 33 |

## Enllaços externs

* Resultats a la web de l'UCI
* World Championship Track Cycling (anglès)
# Saint-Maur-des-Fossés

Saint-Maur-des-Fossés és un municipi francès, situat al departament de la Val-de-Marne i a la regió de l'Illa de França. L'any 2004 tenia 74.592 habitants.
Està dividit entre el cantó de Saint-Maur-des-Fossés-1 i el cantó de Saint-Maur-des-Fossés-2, del districte de Nogent-sur-Marne. I des del 2016, forma part de la divisió Paris-Est-Marne et Bois de la Metròpoli del Gran París.

## Persones

* Germaine Tailleferre (1892-1983), compositora
# Joan Baptista Soler i Bru

Joan Baptista Soler i Bru (Sabadell, 29 d'octubre de 1888 - Barcelona, 2 de gener de 1954) fou un polític, dirigent esportiu i mutualista català.
Soler nasqué el 39 d'octubre de 1888 a Sabadell en una família de tres germans, de la que ell en fou el major. A la seva ciutat natal cursà els primers estudis i encetà el camí com a activista social. Molt actiu durant la dictadura de Primo de Rivera, milità a Estat Català, fou membre del CADCI i participà tres cops a la directiva del FC Barcelona (1916-1917, 1920-1921 i 1928-1930). També esdevingué promotor cultural de la dansa tradicional catalana i ocupà la presidència de l'Esbart Català de Dansaires (1908-1909 i 1914-1916). El maig de 1924 el periòdic esportiu L'Esport Català el trià com a referent després que la selecció de futbol de Barcelona guanyà la de París en un partit amistós, en el que ell formà part com a seleccionador del combinat barceloní. Després de la Conferència d'Esquerres de 1931 ingressà a Esquerra Republicana de Catalunya i fou elegit diputat per Barcelona al Parlament de Catalunya a les eleccions al Parlament de Catalunya de 1932, on va formar part del Consell d'Economia i va impulsar l'aprovació el 1934 de la Llei de Mutualitats. En acabar la guerra civil espanyola es va exiliar a Cuba, d'on va tornar per a morir a Barcelona el 2 de gener 1954.

## Referències

* 1 2 3 4 5 6 7 8 «Biografia de Joan Baptista Soler i Bru». MemoriaEsquerra.cat. [Consulta: 17 març 2020].
* 1 2 3 «Joan Baptista Soler i Bru». Gran Enciclopèdia Catalana.
# Paranebris bauchotae

Paranebris bauchotae és una espècie de peix de la família dels esciènids i de l'ordre dels perciformes.

## Hàbitat

És un peix marí, de clima tropical i demersal que viu fins als 12 m de fondària.

## Distribució geogràfica

Es troba a l'oceà Pacífic oriental central: Panamà.

## Observacions

És inofensiu per als humans.

## Referències

* 1 2 3 Chao, N. L., P. Béarez & D. R. Robertson, 2001. A new genus and new species of Sciaenidae from the Gulf of Panama (Perciformes: Sciaenidae). Rev. Biol. Trop. v. 49 (Suppl. 1): 81-88.
* ↑ BioLib (anglès)
* 1 2 3 FishBase (anglès)

## Enllaços externs

* AQUATAB
# Lakewood (Nova York)

Lakewood és una població dels Estats Units a l'estat de Nova York. Segons el cens del tenia 3.258 habitants.

## Demografia

Segons el cens del 2000, Lakewood tenia 3.258 habitants, 1.474 habitatges, i 909 famílies. La densitat de població era de 638,5 habitants/km².
Dels 1.474 habitatges en un 25,7% hi vivien nens de menys de 18 anys, en un 49,5% hi vivien parelles casades, en un 9,2% dones solteres, i en un 38,3% no eren unitats familiars. En el 34,3% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,1% tenia menys de 18 anys, un 5,8% entre 18 i 24, un 24,9% entre 25 i 44, un 27,3% de 45 a 60 i un 19,8% 65 anys o més.
L'edat mediana era de 43 anys. Per cada 100 dones de 18 o més anys hi havia 83,1 homes.
La renda mediana per habitatge era de 40.364 $ i la renda mediana per família de 51.615 $. Els homes tenien una renda mediana de 40.794 $ mentre que les dones 26.829 $. La renda per capita de la població era de 24.566 $. Entorn del 3,5% de les famílies i el 5,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lakewood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lakewood». American Fact Finder. Oficina del Cens dels Estats Units, 12-01-2010.
# Mare de Déu de l'Alegria

Mare de Déu de l'Alegria és una església gòtica de Tiana (Maresme) protegida com a bé cultural d'interès local.

## Descripció

És un edifici religiós; es tracta d'una petita església de només una nau, de planta rectangular acabada amb un absis poligonal. A la part posterior dreta de l'edifici, destaca especialment el seu campanar amb planta quadrada, la base del qual està fiada a dins l'església. Uns finestrals ogivals s'obren a la part alta, culminada amb merlets i una teulada amb quatre vessants molt inclinats, fruit d'alguna reforma posterior.
La façana, molt retocada, fuig de l'estil gòtic i és d'una absoluta simplicitat: un òcul a la part superior, i una porta amb la llinda i els brancals de pedra. Hi ha annexos posteriors a la part dreta de l'edifici, especialment unes torretes llanternes d'estil barroc. Les pintures murals que ornamenten l'interior del temple són obra d'Ignasi Maria Serra i Goday del 1970.

## Història

L'ermita de l'Alegria fou l'antic temple parroquial de Tiana, que fou consagrat l'any 1104 i refet a la seva totalitat a l'alta Edat Mitjana, amb el mateix estil gòtic que es conserva a algunes de les seves parts. Posteriorment hi hagueren noves reformes: sobre la llinda de la porta principal hi ha inscrita la data de "1729".

## Referències

* 1 2 3 4 «Mare de Déu de l'Alegria». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2016].
* ↑ «Ermita de la Mare de Déu de l'Alegria - Tiana». Pobles de Catalunya. Centre d'Estudis i Divulgació del Patrimoni, s.d. [Consulta: 8 setembre 2019].
# Ornatotholus browni

Ornatotholus browni és una espècie de dinosaure paquicefalosaure que va viure al període Cretaci en el que actualment és el sud d'Alberta, Canadà. Fins al descobriment de Dracorex a Dakota del Sud, era l'únic paquicefalosaure conegut d'Amèrica del Nord amb el sostre del crani pla. Sembla que comparteix moltes similituds amb Stegoceras, i podria tractar-se d'una forma jove, fent-lo un nomen dubium.

## Referències

* ↑ dinodata.org
* T.E. Williamson and T.D. Carr. 2002. A new genus of derived Pachycephalosaurian from Western North America. Journal of Vertebrate Paleontology 22: 779–801.
# Ujanko

Ujanko és un personatge de la mitologia basca que apareix la nit de Cap d'Any, que té tants ulls i pupil·les com dies hi ha a l'any. És comparable a l'Olentzero.

## Un personatge de la Nit de Nadal

Joxemiel Barandiaran esmenta aquest terrible personatge en les seves obres.
Sembla que se n'ha sentit a parlar només pels voltants del poble de Jaitz, almenys amb aquest nom i aquestes característiques.
Barandiaran no el compara amb l'Olentzero, només diu que té una "relació de calendari" (Cap d'Any) i que sembla que hi ha un paral·lelisme.
El nombre incalculable dels seus ulls li dona un paper d'espia per a la dama Eguzki amandrea i la capacitat de vetllar pels nens com ho fan el Pare Noel, l'Olentzero o Déu. Poden saber si els nens han estat simpàtics o entremaliats, perquè ho veuen tot, i els prometen que els recompensaran segons el seu comportament.
Als Països Catalans hi ha un personatge mitològic equiparable, l'home dels nassos, que també apareix la nit de Cap d'Any i té tants nassos com dies hi ha a l'any.

## Referències

* ↑ Le golfe de Gascogne, Bernat Manciet, Arthaud, 1987, 241p., ISBN 9782700306446
* ↑ Barandiarán, José Miguel de. Mitologia Vasca (en castellà). Txertoa, 1985, p. 134. ISBN 84-7099-085-3.

## Vegeu també

* Olentzero
* Tartalo
# Campionat del món de ciclisme en pista de 1965

El Campionat Mundial de Ciclisme en Pista de 1965 es va celebrar a Sant Sebastià (País Basc) del 6 al 12 de setembre de 1965. Les competicions es van celebrar al Velòdrom d'Anoeta de Sant Sebastià. En total es va competir en 9 disciplines, 7 de masculines i 2 de femenines.

## Resultats
### Masculí
#### Professional

| Prova | | | |
| Velocitat individual | Giuseppe Beghetto Itàlia | Patrick Sercu Bèlgica | Ron Baensch Austràlia |
| Persecució individual | Leandro Faggin Itàlia | Ferdinand Bracke Bèlgica | Dieter Kemper RFA |
| Darrere moto | Guillem Timoner Espanya | Romain De Loof Bèlgica | Jacob Oudkerk Països Baixos |

#### Amateur

| Prova | | | |
| Velocitat individual | Omar Phakadze Unió Soviètica | Giordano Turrini Itàlia | Daniel Morelon França |
| Persecució individual | Tiemen Groen Països Baixos | Stanislav Moskvin Unió Soviètica | Preben Issaksson Dinamarca |
| Persecució per equips | Unió Soviètica Stanislav Moskvin Sergeï Teretschenkov Mikhail Kolyuschev Leonid Vukolov | Itàlia Cipriano Chemello Vincenzo Mantovani Aroldo Spadoni Luigi Roncaglia | Txecoslovàquia Jiří Daler Milan Puzrla Frantisek Rezak Milos Jelinek |
| Darrere moto | Miquel Mas Espanya | Etienne Van der Vieren Bèlgica | Alain Marechal França |

### Femení

| Prova | | | |
| Velocitat individual | Valentina Savina Unió Soviètica | Galina Ermolaeva Unió Soviètica | Karin Stüwe RDA |
| Persecució individual | Yvonne Reynders Bèlgica | Hannelore Mattig RDA | Aino Pouronen Unió Soviètica |

## Medaller

| Pos. | País | Or | Plata | Bronze | Total |
| 1 | Unió Soviètica | 3 | 2 | 1 | 6 |
| 2 | Itàlia | 2 | 2 | 0 | 4 |
| 3 | Espanya | 2 | 0 | 0 | 2 |
| 4 | Bèlgica | 1 | 4 | 0 | 5 |
| 5 | Països Baixos | 1 | 0 | 1 | 2 |
| 6 | RDA | 0 | 1 | 1 | 2 |
| 7 | França | 0 | 0 | 2 | 2 |
| 8 | Austràlia | 0 | 0 | 1 | 1 |
| 8 | Dinamarca | 0 | 0 | 1 | 1 |
| 8 | RFA | 0 | 0 | 1 | 1 |
| 8 | Txecoslovàquia | 0 | 0 | 1 | 1 |
| | TOTAL | 9 | 9 | 9 | 27 |

## Enllaços externs

* Resultats a la web de l'UCI
# Saint-Mayeux

Saint-Mayeux (en bretó Sant-Vaeg) és un municipi francès, situat a la regió de Bretanya, al departament de Costes del Nord. L'any 2006 tenia 519 habitants.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 839 | 874 | 773 | 664 | 539 | 484 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Guy Quéré | PS |